TTB ปล่อยสินเชื่อ “พีเอ็มที พร็อพเพอร์ตี้” พันล้าน พัฒนาคอนโดไฮเอนด์
TTB สนับสนุนวงเงินสินเชื่อ มูลค่า 1.7 พันล้านบาท ให้แก่ “พีเอ็มที พร็อพเพอร์ตี้” เดินหน้าพัฒนาโครงการ 125 SATHORN คอนโดมิเนียมระดับไฮเอนด์ ใจกลางสาทร เล็งเห็นศักยภาพแข็งแกร่ง เริ่มดำเนินก่อสร้างปลายปี 65 
TTB สนับสนุนวงเงินสินเชื่อ มูลค่า 1.7 พันล้านบาท ให้แก่ “พีเอ็มที พร็อพเพอร์ตี้” เดินหน้าพัฒนาโครงการ 125 SATHORN คอนโดมิเนียมระดับไฮเอนด์ ใจกลางสาทร เล็งเห็นศักยภาพแข็งแกร่ง เริ่มดำเนินก่อสร้างปลายปี 65
21 ก.ค. 2565

นายวิสูจน์ ตั้งอดุลย์รัตน์ รองประธานเจ้าหน้าที่บริหารและหัวหน้าเจ้าหน้าที่บริหาร บริหารความสัมพันธ์ลูกค้าธุรกิจและเอสเอ็มอี ธนาคารทหารไทยธนชาต จำกัด (มหาชน) หรือ TTB หรือ ทีเอ็มบีธนชาต พร้อมด้วย นายธงชัย สายสกุลศรี เจ้าหน้าที่บริหาร บริหารความสัมพันธ์ลูกค้าบรรษัทธุรกิจ ตอกย้ำความเป็นพันธมิตรทางด้านธุรกิจด้วยการสนับสนุนวงเงินสินเชื่อระยะยาวรวม 1,700 ล้านบาท ให้แก่ บริษัท พีเอ็มที พร็อพเพอร์ตี้ จำกัด ผู้พัฒนาโครงการ “125 SATHORN” คอนโดมิเนียมระดับไฮเอนด์ ติดถนนสาทร ใจกลางกรุงเทพมหานคร
โดยภายใต้แนวคิดการผสมผสานธรรมชาติเข้ากับการใช้ชีวิตใจกลางเมือง โดยมีนางสาวอุษณา มหากิจศิริ กรรมการ บริษัท พีเอ็มที พร็อพเพอร์ตี้ จำกัด และ มร. เคนซาคุ ทานาเบะ กรรมการ บริษัท พีเอ็มที พร็อพเพอร์ตี้ จำกัด ให้การต้อนรับ ซึ่งทีเอ็มบีธนชาต เล็งเห็นศักยภาพที่แข็งแกร่งในการดำเนินธุรกิจ และความพร้อมของผู้พัฒนาโครงการ โดยพร้อมเคียงข้าง สนับสนุนให้ลูกค้าธุรกิจ ประสบความสำเร็จและเติบโตอย่างยั่งยืน
สำหรับบริษัท พีเอ็มที พร็อพเพอร์ตี้ จำกัด เกิดขึ้นจากการร่วมทุนระหว่างสามบริษัท คือ บริษัท โทรีเซนไทย เอเยนต์ซีส์ จำกัด (มหาชน) หรือ TTA, บริษัท คันเด็น เรียลตี้ แอนด์ ดีเวลลอปเม้นท์ จำกัด หรือ KRD, ซึ่งเป็นบริษัทอสังหาริมทรัพย์สัญชาติญี่ปุ่นที่มีการลงทุนในหลายประเทศทั่วโลก และ บริษัท โทเรย์ คอนสตรัคชั่น จำกัด หรือ TCC บริษัทยักษ์ใหญ่สัญชาติญี่ปุ่นที่ดำเนินธุรกิจด้านการก่อสร้างมานานกว่า 40 ปี ถือได้ว่าเป็นการรวมพันธมิตรทางธุรกิจที่แข็งแกร่งและเชี่ยวชาญด้านอสังหาริมทรัพย์ ที่ได้ร่วมมือพัฒนาโครงการที่จะมาเป็น iconic residential ใจกลางสาทร ทั้งนี้โครงการผ่านการตรวจสอบ EIA เรียบร้อยแล้ว และพร้อมก่อสร้างในช่วงปลายปี 2565 นี้